Manteniment pretén posar en marxa la font de l’Antic Sanatori i la creada en memòria de les víctimes del terrorisme
06 de juny 2017

![](/media/tntngbep/78_c_fuentepv.jpg)  
​Fotografia d'arxiu  

  

El departament de Manteniment de l’Ajuntament de Sagunt mostra la seua intenció de posar en marxa la font de l’Antic Sanatori del Port de Sagunt, i de solucionar els problemes sorgits entorn la font dedicada a les víctimes del terrorisme, situada en l’Avinguda del País Valencià.

Respecte a la font de l’Antic Sanatori, Pepe Gil, regidor de Manteniment, ha informat que ja s’ha reparat la tanca, per a evitar d’esta manera qualsevol perill que poguera existir, però **“la intenció és mirar què podem fer realment per a posar en marxa esta font”** recordant també la importància que té, ja que **“a més és històrica i faria més agradable l’estada als jardins de l’Antic Sanatori”**.

Pel que fa a la font en memòria de les víctimes del terrorisme, ha assegurat que **“hi ha problemes legals que estem tractant de solucionar i portar a judici perquè un jutge determine de qui són les responsabilitats”**.

Tal com ocorre amb la font de l’Antic Sanatori, ha assegurat que la intenció és posar-la en funcionament: **“intentarem també posar en marxa almenys un dels circuits perquè la font siga una font i no un secarral, com ho és pràcticament des de que es va instal·lar”**.

D’altra banda, per a evitar riscos amb qualsevol de les fonts municipals d’aigua potable, el departament de Manteniment **“fa una vigilància activa sobre les fonts que s’utilitzen per a beure en tots els parcs i vials”**. Fruit esta vigilància s’avisa Aigües de Sagunt quan es detecta alguna anomalia, per la qual cosa el regidor ha volgut agraïr a Aigües de Sagunt per **“fer un manteniment extra de les fonts, reposant aquelles que estan en mal estat i pintant i adequant totes les fonts que havien estat en mal estat”**.

​​​

*   [](http://www.facebook.com/sharer.php?u=https://aytosagunto.es/va/actualitat/manteniment-preten-posar-en-marxa-la-font-de-l-antic-sanatori-i-la-creada-en-memoria-de-les-victimes-del-terrorisme/ "Facebook")
*   [](http://twitter.com/share?url=https://aytosagunto.es/va/actualitat/manteniment-preten-posar-en-marxa-la-font-de-l-antic-sanatori-i-la-creada-en-memoria-de-les-victimes-del-terrorisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-preten-posar-en-marxa-la-font-de-l-antic-sanatori-i-la-creada-en-memoria-de-les-victimes-del-terrorisme/ "Linked In")
*   [](mailto:?body=https://aytosagunto.es/va/actualitat/manteniment-preten-posar-en-marxa-la-font-de-l-antic-sanatori-i-la-creada-en-memoria-de-les-victimes-del-terrorisme/)